Darío Moreno visita el barri de La Marina dins de la iniciativa Alcalde de Barri
06 d’octubre 2021

![Imagen 1](/media/keajpatx/94alca-c_1.jpg)![Imagen 2](/media/rqgnls2h/94alca-c_3.jpg)

L'alcalde de Sagunt, Darío Moreno, va visitar ahir a la vesprada el barri de La Marina del Port de Sagunt dins de la iniciativa ‘Alcalde de Barri’ impulsada pel departament de Participació Ciutadana i Alcaldia. En esta ocasió, la trobada ha tingut lloc en la plaça de La Marina.

  

Esta consistix en trobades públiques per part de l'alcalde amb associacions ciutadanes, entitats i amb tota la ciutadania en general que tinga interés a parlar sobre assumptes concrets del barri que es visita. Cada dimarts l'alcalde es desplaçarà a un barri diferent, tant de Sagunt com del Port de Sagunt, per a conéixer millor els seus problemes i buscar solucions.

  

L'alcalde de Sagunt ha explicat la importància d'escoltar la ciutadania i de donar-los resposta: «**Una experiència molt positiva aquesta visita a quatre barris emblemàtics de la nostra ciutat com són El Raval, Els Rius, Malva-rosa i La Marina. Barris que habitualment visitem amb les diferents activitats, però és important que donàrem aqueixa possibilitat a la ciutadania de poder expressar-se i de comentar quines són les prioritats que ells detecten per a l'actuació de l'administració i que també puguen trobar respostes sobre les coses que ja s'estan fent o els obstacles que a vegades trobem per a poder modificar i esmenar determinades problemàtiques que trobem als carrers de la nostra ciutat**».

  

La resta de les cites continuaran cada dimarts, fins al 25 de juny coincidint amb el curs escolar, si bé adaptant-se les dates i els horaris conforme vagen avançant les setmanes.

  

Quant a les dates i llocs concretats fins a mitat del mes que ve, el pròxim 19 d'octubre l'alcalde visitarà el barri de Ciutat Vella i el 26 d'octubre serà el torn del barri de San José. Així mateix, el 9 de novembre tindrà lloc la iniciativa Alcalde de Barri en el barri Les Illes i Pare Jaime, mentre que el 16 de novembre tindrà lloc en el barri Pedres Blaves.

  

«**Es tracta d'esdeveniments on hem estat escoltant la ciutadania i que obrin el camí per a les pròximes setmanes on continuarem visitant diferents barris de la nostra ciutat fins que arribem a cada racó. Volem una administració transparent i pròxima i per això farem tot el que estiga a la nostra mà perquè cada ciutadà i ciutadana tinga l'oportunitat en el seu barri de poder expressar-se i de trobar una administració que li dona resposta**», ha puntualitzat l'alcalde.

   

  

![Imagen sin texto alternativo.](/es-va/Actualidad/PublishingImages/Octubre 2021/94alca C_2.jpg)  
  
​

*   [](http://www.facebook.com/sharer.php?u=https://aytosagunto.es/va/actualitat/dario-moreno-visita-el-barri-de-la-marina-dins-de-la-iniciativa-alcalde-de-barri/ "Facebook")
*   [](http://twitter.com/share?url=https://aytosagunto.es/va/actualitat/dario-moreno-visita-el-barri-de-la-marina-dins-de-la-iniciativa-alcalde-de-barri/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dario-moreno-visita-el-barri-de-la-marina-dins-de-la-iniciativa-alcalde-de-barri/ "Linked In")
*   [](mailto:?body=https://aytosagunto.es/va/actualitat/dario-moreno-visita-el-barri-de-la-marina-dins-de-la-iniciativa-alcalde-de-barri/)